stanford-oval/wikipedia huggingface dataset:
Auto Bassadone
Historia > Autoverkkokauppa.fi (2015–2023)

Autoverkkokauppa.fi avattiin vuonna 2015. Verkkokaupassa saattoi hoitaa auton ostamisen auton toimitukseen asti tai sopia yksityisleasing-palvelusta. Yhtiön kivijalkaliike sijaitsi Helsingin Konalassa.
Tammikuussa 2017 Autoverkkokauppa.fi myi seitsemää eri automerkkiä eli samoja merkkejä, joita sen emoyhtiö Bassadone Automotive Nordic maahantoi: Dacia, Hyundai, Isuzu, Lotus, Renaul, Suzuki ja SsangYong. Ketju avasi huoltopisteen helmikuussa ja tarjosi siellä sijaisautoiksi pelkästään sähköautoja. Yhtiö siirsi liikkeensä Konalasta Petikkoon. Yhtiö luovutti neljänneksi eniten uusia autoja Suomessa.
Tammikuussa 2018 Autoverkkokauppa.fi alkoi tarjota merkkihuoltoa viikonloppuisin Helsingin Herttoniemessä ja Vantaan Petikossa. Alalta poiketen myös sen autoliikkeet olivat auki viikonloppuisin sekä lauantaina että sunnuntaina. Autoverkkokauppa.fi-yhtiön toiminnot keskitettiin Petikkoon.
Tammikuussa 2020 Autoverkkokauppa.fi:n asiakkaista noin seitsemän prosenttia osti auton verkossa, näkemättä sitä luonnossa. Autoverkkokauppa.fi toimi Baltiassa nimellä Autohalle.com.
Vuonna 2021 Autoverkkokauppa.fi avasi toisen kivijalkaliikkeensä Raisioon. Liike ostettiin Autotalo Pelttarilta työntekijöineen.
Kesällä 2022 Autoverkkokauppa.fi lisäsi leasing-autojensa valikoimaan käytetyt autot. Marraskuussa Opel-autojen maahantuonti siirtyi LänsiAutolta Bassadone Automotive Nordicille LänsiAuto Drive Oy:ltä. Kaupan jälkeen Opelin vähittäiskauppaa tehtiin sekä Bassadonen Autoverkkokauppa.fi-vähittäisketjun että LänsiAuton kautta.
Maaliskuussa 2023 Raision liike siirtyi Kuninkojalle Kuninkojankaarelle. Marraskuussa Autoverkkokauppa.fi:n toimitusjohtajana aloitti Tomi Orava.
Historia > Auto Bassadone (2024–)

Maaliskuussa 2024 Autoverkkokauppa.fi-vähittäisliikkeen uudeksi nimeksi tuli Auto Bassadone. Yhtiön virallinen nimi oli ollut Automyymälä Helsinki Oy. Myös Autohalle.com muutti nimensä. Samalla myös yhtiön nettisivu siirtyi uuteen osoitteeseen. Ketjun valikoimissa oli 16 eri automerkkiä ja yli 320 automallia. Sen toimipisteet sijaitsivat Espoossa, Hämeenlinnassa, Tampereella, Turussa ja Vantaalla.
Organisaatio

Auto Bassadone kuuluu Bassadone Automotive Nordic -konserniin, jolla oli vuonna 2022 yhteensä noin 440 työntekijää, joista noin 300 Suomessa ja loput Baltiassa. Konserniin kuului muun muassa vakuutustuotteisiin erikoistunut Bassadone Insurance Services, vähittäiskauppa Autoverkkokauppa.fi ja varaosia ja huoltoa tarjonnut Eurorepar-ketju.
Vuonna 2024 konserniin kuuluivat AutoHalle ja Automyymälä Helsinki Oy (Auto Bassadone), Auto-Bon Oy, Auto-Bon Baltic Oü, Bassadone Automotive Parts (Eurorepar), Bassadone Insurance Services Oy, Hyundai Motor Finland Oy, Hyundai Motor Baltic Oy, Nordic Automotive Services Oy ja Nordic Automotive Trading Oy.
Auto Bassadone -ketjun autoliikkeet ja merkkihuoltopisteet sijaitsevat Espoossa, Hämeenlinnassa, Tampereella, Turussa ja Vantaalla.
Liiketoiminta

Auto Bassadonella on sekä kivijalkaliikkeitä että verkkokauppa. Yleensä yhtiön asiakkaat vertailevat automalleja nettisivulla, pyytävät siellä sitovan vaihtotarjouksen omasta autostaan ja pyytävät myös rahoituspäätöksen. Kivijalkakaupassa käydään koeajamassa auto ja tekemässä varsinainen kauppa. Vuonna 2017 neljä prosenttia asiakkaista osti auton verkosta ilman koeajoa ja 19 prosenttia tilasi ostamansa auton kotiintoimitettuna.
Yhtiö tarjoaa asiakkailleen noutohuoltopalvelua, jossa huollettava autoa haetaan asiakkaan kotoa ja hänelle jätetään tilalle sijaisauto.
Aiheesta muualla

Auto Bassadonen kotisivut
Auto Bassadone Vaihtoautot
Dahab

Dahabin sijainti Siinailla
Dahab (دهب) on Siinain niemimaan kaakkoisrannikolla sijaitseva kylä Egyptissä  (koordinaatit 28,4833 N, 34,5333 W). Perinteisestä beduiinien kalastajakylästä on tullut suosittu matkailukohde kansainvälisten hotelliketjujen rakentamisen ja oheispalveluiden myötä. Lähin kansainvälinen lentokenttä sijaitsee Sharm el-Sheikhissä.
24. huhtikuuta 2006 kello 19.15 paikallista aikaa useita pommeja räjähti Dahabin matkailija-alueilla. Egyptin sisäministeriön mukaan 23 ihmistä kuoli, näistä kolme ulkomaalaista. Paikallisen poliisin mukaan loukkaantuneita oli jopa yli 150.
Dahab
Aiheesta muualla

Wikimedia Commonsissa on kuvia tai muita tiedostoja aiheesta .
Before the Bleeding Sun

| Before the Bleeding Sun Eternal Tears of Sorrow |
| --- | --- | --- |

Studioalbumin tiedot
 Äänitetty : 2005
 Studio : Tico-Tico Studio & Note On Studio
 Julkaistu: 21. huhtikuuta 2006
 Tyylilaji: melodinen death metal
 Kesto: 43.08
 Levy-yhtiö: Spinefarm
Listasijoitukset
  26.
Eternal Tears of Sorrow’n muut julkaisut
| A Virgin and a Whore 2001 | Before the Bleeding Sun 2006 | Children of the Dark Waters 2009 |
Before the Bleeding Sun on Eternal Tears of Sorrowin viides pitkäsoitto. Albumi julkaistiin vuonna 2006 levymerkillä Spinefarm Records.
Albumi nousi viikoksi Suomen virallisen listan sijalle 26.
Kappaleet

Sweet Lilith of My Dreams – 4.51 (säv. Puolakanaho & Ruuth & Tolsa, san. Puolakanaho & Veteläinen)
Another Me – 3.51 (säv. Jarmo Kylmänen, san. Veteläinen)
Red Dawn Rising – 5.06 (säv. Puolakanaho, san. Veteläinen & Puolakanaho)
Upon the Moors – 4.48 (säv. ja san. Puolakanaho)
Sakura No Rei – 2.12 (säv. Jarmo Kylmänen, san. Puolakanaho & Veteläinen)
Sinister Rain – 5.41 (säv. ja san. Puolakanaho)
Lost Rune of Thunder – 4.03 (säv. Ruuth, san. Veteläinen)
Tar Still Flows – 3.55 (säv. Veteläinen & Puolakanaho, san. Veteläinen & Sankala)
Angelheart, Ravenheart (Act I: Before the Bleeding Sun) – 5.16 (säv. Puolakanaho & Jarmo Kylmänen, san. Veteläinen)
Kokoonpano

| 0 | 1 | 2 |
| --- | --- | --- |
|  Yhtye Altti Veteläinen – basso, laulu  Jarmo Puolakanaho – kitara  Risto Ruuth – kitara  Janne Tolsa – koskettimet  Petri Sankala – rummut  |  Vierailevat muusikot Jarmo Kylmänen – puhdas laulu  Miriam Renvåg – laulu  Marco Hietala – taustalaulu  Tony Kakko – taustalaulu  |  Tuotanto Ahti Kortelainen – äänittäjä  Janne Tolsa – äänittäjä  Mikko Karmila – miksaaja  Minerva Pappi – masteroija  Vesa Ranta – valokuvat  Travis Smith – grafiikka  |
Arvostelut

Desibeli.net:
Imperiumi.net: 8+/10
The Metal Forge: 7/10
Soundi:
Aiheesta muualla

Before the Bleeding Sun Discogsissa. (englanniksi)
Albumi Before the Bleeding Sun Encyclopaedia Metallum -sivustolla (englanniksi)
Cristóbal Colón (F105)

| Cristóbal Colón |
| --- | --- |


Aluksen vaiheet
Rakentaja:  Navantia, Ferrol
Kölinlasku:  29. kesäkuuta 2007
Laskettu vesille:  4. marraskuuta 2010
Palveluskäyttöön:  23. lokakuuta 2012
Tekniset tiedot
Uppouma:  5 800 t
Pituus:  146,72 m
Leveys:  18,6 m
Syväys:  4,75 m
Nopeus:  28,5 solmua
Miehistöä:  216
Aseistus
Aseistus:  1 x OTO Melara Mk 45 Mod 2 127 mm -tykki 4 x 324 mm Mk32 Mod 9 torpedoputkea Mk46 torpedoille 1 x Mk41 VLS 1 x 20 mm Meroka CIWS 1 x SH-60 Seahawk LAMPS III -helikopteri
Cristóbal Colón (runkonumero F105) on Espanjan laivaston vuonna 2010 vesillelaskettu Álvaro de Bazán -luokan fregatti.
Valmistus

Alus tilattiin 20. toukokuuta 2005 Navantialta Ferrolista, missä köli laskettiin 29. kesäkuuta 2007. Alus laskettiin vesille 4. marraskuuta 2010 kumminaan kuningatar Margarita ja otettiin palvelukseen 23. lokakuuta 2012.
Palvelus

Alus lähti 9. helmikuuta 2013 Ferrolista Rotaan, minne se saapui 11. helmikuuta. Rotassa aloitettiin aluksen katselmointi, tarkastukset ja miehistön koulutus, mikä päättyi 15. helmikuuta. Sikorsky SH-3 laskeutui 14. helmikuuta aluksen lentokannelle ensimmäisen kerran.
Alus lähti 24. helmikuuta 2014 Ferrolista liittyäkseen Intian valtamerellä käynnissä olevaan Atalanta-operaatioon. Alus vapautti Djiboutissa sisaraluksensa Álvaro de Bazánin palaamaan kotimaahan. Aluksen ollessa edelleen Djiboutissa aluksen tykki laukesi 16. maaliskuuta, mutta kranaatit suuntautuivat merelle yli hotellin ja moskeijan. Alus suojasi 26.-27. kesäkuuta Välimerellä Yhdysvaltain laivaston USS Vella Gulfia samalla kuin aluksen tutkajärjestelmää säädettiin torjumaan ballistisiaohjuksia. Alus palasi 11. heinäkuuta kotisatamaansa.
Heinäkuun puolivälissä 2016 alus oli Norfolkissa Yhdysvalloissa, missä aluksen Aegis-järjestelmään perustuvan taistelunjohtojärjestelmän toiminta varmennettiin.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Spanish frigate Cristóbal Colón
Käännös suomeksi
Armenia Eurovision laulukilpailussa

| Armenia |
| --- | --- |

Paikallinen TV-asema:  AMPTV
Esiintymiset
Esiintymiskerrat:  14
Ensiesiintyminen:  2006
Paras sijoitus:  4. (2008, 2014)
Huonoin sijoitus:  20. (2022)
Paras pistemäärä:  249 (2016)
Huonoin pistemäärä:  34 (2015)
Armenia on osallistunut Eurovision laulukilpailuun vuoden 2006 kisoista lähtien. Maan paras sijoitus on neljäs sija, jonka se on saavuttanut Belgradissa 2008 ja Kööpenhaminassa 2014. Ensimmäisellä viidellä osallistumisellaan Armenia pääsi joka vuosi kymmenen parhaan joukkoon, mutta vuosina 2011, 2018 ja 2019 maa karsiutui jo semifinaalivaiheessa. Lisäksi vuonna 2013 sijoitus oli vasta 18.
Maa on jättäytynyt pois kilpailuista vuosina 2012 ja 2021. Vuonna 2012 jäämisen pois syy oli että Armenian kanssa kiistassa oleva maa Azerbaidžan isännöi 2012 vuoden kilpailut. Seuraavana vuonna Armenia osallistui jälleen Euroviisuihin. Vuonna 2021 Armenian oli alun perin tarkoitus osallistua, mutta maan yleisradioyhtiö AMPTV ilmoitti 5. maaliskuuta 2021 vetäytyvänsä kilpailusta "viimeaikaisten tapahtumien" ja kilpailukappaleen tuottamiseen tarvittavan ajan puuttumisen vuoksi.
Armenia on käyttänyt kappaleissaan kolme kertaa armenian kieltä englannin lisäksi. Vuonna 2018 kappale oli kuitenkin kokonaan armenian kielellä.
Armenian sijoitukset > Kaksivaiheinen loppukilpailu

Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.
| Vuosi | Artisti(t) | Kappale | Finaali | Pisteet | Semifinaali | Pisteet |
| --- | --- | --- | --- | --- | --- | --- |
| 2006 | André | Without Your Love | 8 / 24 | 129 | 6 / 23 | 150 |
| 2007 | Hayko | Anytime You Need | 8 / 24 | 138 | – | – |
Armenian sijoitukset > Kaksi semifinaalia

Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot taistelevat finaalipaikasta kaksiosaisessa semifinaalissa, joista jatkoon pääsee yhteensä 20 maata.
| Vuosi | Artisti(t) | Kappale | Finaali | Pisteet | Semifinaali | Pisteet |
| --- | --- | --- | --- | --- | --- | --- |
| 2008 | Sirusho | Qele Qele | 4 / 25 | 199 | 2 / 19 | 139 |
| 2009 | Inga & Anush Arshakyanner | Nor par (Jan jan) | 10 / 25 | 92 | 5 / 18 | 99 |
| 2010 | Eva Rivas | Apricot Stone | 7 / 25 | 141 | 6 / 17 | 83 |
| 2011 | Emmy | Boom Boom | – | – | 12 / 19 | 54 |
2012: Ei osallistunut kilpailuun.
| 2013 | Dorians | Lonely Planet | 18 / 26 | 41 | 7 / 17 | 69 |
| 2014 | Aram Mp3 | Not Alone | 4 / 26 | 174 | 4 / 16 | 121 |
| 2015 | Genealogy | Face the Shadow | 16 / 27 | 34 | 7 / 16 | 77 |
Armenian sijoitukset > Kaksi semifinaalia > Uusi pisteidenlaskujärjestelmä

Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1-8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.
| Vuosi | Artisti(t) | Kappale | Finaali | Pisteet | Semifinaali | Pisteet | Huom>  |
| --- | --- | --- | --- | --- | --- | --- | --- |
| 2016 | Iveta Mukuchyan | LoveWave | 7 / 26 | 249 | 2 / 18 | 243 |  |
| 2017 | Artsvik | Fly With Me | 18 / 26 | 79 | 7 / 18 | 152 |  |
| 2018 | Sevak Khanagyan | Qami | – | – | 15 / 19 | 79 | Kappale ei läpäissyt semifinaalia. |
| 2019 | Srbuk | Walking Out | – | – | 16 / 18 | 49 | Kappale ei läpäissyt semifinaalia. |
| 2020 | Athena Manoukian | Chains on You | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. |
2021: Ei osallistunut kilpailuun.
| 2022 | Rosa Linn | Snap | 20 / 25 | 61 | 5 / 17 | 187 |  |
| 2023 | Brunette | Future Lover | 14 / 26 | 122 | 6 / 16 | 99 |  |
| 2024 | Ladaniva | Jako | 8 / 25 | 183 | 3 / 16 | 137 |  |
Dahabin pommi-iskut 2006

| Dahabin pommi-iskut 24>  huhtikuuta 2006 |
| --- | --- |
 Dahabin sijainti Siinailla
Paikka:  Dahab, Egypti
Kohde:  Turistialue
Ajankohta:  24. huhtikuuta 2006  19:15– (UTC+2)
Iskutyyppi:  ajastettu/kauko-ohjattu pommi
Kuolleita:  23
Haavoittuneita:  yli 160
Dahabin kolmoispommi-isku tapahtui 24. huhtikuuta 2006 noin kello 19:15 paikallista aikaa, kun useita pommeja räjähti Dahabin turistialueilla Sham Al-Nasseimin kevätfestivaalien aikana Siinain niemimaalla Aqaban lahden rannalla Egyptissä. Egyptin sisäministeriön mukaan ainakin 23 ihmistä kuoli, näistä kolme ulkomaalaista; saksalainen poika sekä kaksi muuta tunnistamatonta. Paikallisen poliisin mukaan loukkaantuneita oli jopa yli 160.
Viimeisin tieto esittää, että kolme erillistä pommia räjähti; yksi Nelson ravintolan sisällä tai lähellä sitä, toinen Aladdinin kahvilassa ja kolmas Ghazalan markkina-alueella.
Etelä-Siinain kuvernööri reportoi että räjähdykset saattoivat olla itsemurhaiskuja, mutta myöhemmin Egyptin sisäministeri Habib Adly kertoi pommien olleen ajastettuja naulapommeja. Egyptin TV reportoi, että pommit olivat räjäytetty kauko-ohjaimella.
Lomakylät ovat suosittuja länsimaalaisten ja egyptiläisten keskuudessa lomakuukausien aikana. Nämä pommi-iskut seurasivat aikaisempia iskuja muualla Siinain niemimaalla, jotka tapahtuivat Sharm el-Sheikhissä 23. heinäkuuta 2005 ja Tabassa 6. lokakuuta 2004.
Egyptin turvallisuusviranomaiset ovat kertoneen iskujen takana olleen islamilainen äärijärjestö nimeltä Jama'at al-Tawhīd wal-Jihad (suom. 'yksijumalaisuus ja Jihad').
Aiheesta muualla

Triple blasts rock Egypt resort - BBC (englanniksi)
Egypt resort blasts kill at least 23 - Al Jazeera (englanniksi)
At least 21 Killed at Egyptian Resort - CBC (englanniksi)
Daredevil (1. tuotantokausi)

| Daredevil (1>  tuotantokausi) |
| --- | --- |
 

 
Alkuperämaa:  Yhdysvallat
Esittäminen
Verkko:  Netflix
Ensimmäinen esitys:  10. huhtikuuta 2015
Esitysten määrä:  13
Kaudet
 Seuraava → 2. tuotantokausi
Yhdysvaltalaisen televisiosarjan Daredevilin ensimmäinen tuotantokausi julkaistiin Netflixissä kokonaisuudessaan 10. huhtikuuta 2015. Daredevil perustuu Marvel Comicsin samannimiseen supersankarihahmoon, ja sen ensimmäinen kausi seuraa lakimiehenä päivisin toimivan Matt Murdockin / Daredevilin alkuaikoja katutason supersankarina New Yorkin Hell’s Kitchenissä. Samalla kausi seuraa rikollisjohtaja Wilson Fiskin nousua. Sarja on osa Marvel Cinematic Universea (MCU) sijoittuen samaan maailmaan kuin MCU:n elokuvat ja muut televisiosarjat. Kauden tuotti Marvel Television yhdessä ABC Studiosin, DeKnight Prods.:n ja Goddard Textilesin kanssa. Steven S. DeKnight toimi sarjan pyörittäjänä sarjan luojan Drew Goddardin toimiessa konsulttina.
Charlie Cox esittää Murdockia, kun taas Vincent D’Onofrio näyttelee Fiskiä. Kaksikon lisäksi sarjan muita pääosia näyttelevät Deborah Ann Woll, Elden Henson, Toby Leonard Moore, Vondie Curtis-Hall, Bob Gunton, Ayelet Zurer ja Rosario Dawson. Daredevilin tuotanto alkoi joulukuussa 2013 Goddardin palkkaamisen myötä. DeKnight korvasi hänet sarjan pyörittäjänä ja Cox valittiin päärooliin toukokuussa 2014. Kausi, joka keskittyy lähdemateriaalin synkempiin ja kypsempiin osiin, kuvattiin New Yorkissa heinä–joulukuussa 2014. Stephanie Maslansky suunnitteli kauden asut, minkä lisäksi Daredevilin lopullisen punaisen asun suunnitteli Ryan Meinerding yhdessä Marvel Studiosin puvustajien kanssa. Kausi sisältää yhteyksiä ja viittauksia MCU:n muihin projekteihin.
Kauden kaksi ensimmäistä jaksoa saivat ensi-iltansa Los Angelesissa 2. huhtikuuta 2015, minkä jälkeen kaikki 13 jaksoa julkaistiin Netflixissä 10. huhtikuuta 2015 saaden yleisesti suotuisia arvosteluja. Kriitikot kehuivat näyttelijöiden, ja erityisesti D’Onofrion, suorituksia sekä sarjan synkempää sävyä ja sen toimintakohtauksia verrattuna muihin MCU:n tuotantoihin. Kuitenkin kauden tahditus ja Daredevilin punainen asu saivat osakseen kritiikkiä. Ensimmäinen kausi sai kaksi Emmy-ehdokkuutta parhaista erikoisefekteistä ja äänileikkauksesta. Sarjaa jatkettiin toiselle kaudelle 21. huhtikuuta 2015.
Aiheesta muualla

Daredevil Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Daredevil (season 1)
Käännös suomeksi
Cristy Rouge

Cristy Rouge (myös Cristy Ruj ja Cristina Rujitcaia) on moldovalainen laulaja.
Hän otti osaa Moldovan euroviisukarsintoihin vuosina 2005 kappaleella Night ja 2006 Somebody, muttei päässyt kummallakaan kerralla karsinnan finaaliin. Vuonna 2008 hänen kappaleensa You Make Me Feel Crazy pääsi karsintojen finaaliin ja ylsi siellä sijalle 10./12. pistein 8. Vuoden 2009 Euroviisukarsinta sijoitus oli paras tähän mennessä. Women's Winner keräsi 2 pistettä yleisöäänestyksessä, 7 pistettä TRM komitealta ja 6 pistettä tuomaristolta ja sai siis yhteensä 15 pistettä, mikä oikeutti 6. sijalle. Vuonna 2010 Cristy osallistui jälleen Moldovan euroviisukarsintoihin. Tällä kertaa rockballadilla Don't Break My Heart. Kappale ei läpäissyt karsinnan semifinaalivaihetta.
Albumit

9+
Aiheesta muualla

Cristyn kotisivut[vanhentunut linkki]
Danilo I

Danilo I voi tarkoittaa jotakin seuraavista henkilöistä:
Danilo I Petrović-Njegoš, Montenegron ruhtinaspiispa vuosina 1696–1735
Danilo I, Montenegron ruhtinas vuosina 1851–1860 (sitä ennen ruhtinaspiispa nimellä Danilo II)
Danilo, Montenegron kruununprinssi, hetken aikaa kuningas maanpaossa vuonna 1921
Danilo I, Serbian ortodoksikirkon arkkipiispa vuosina 1271–1272
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Danilo I”, voi hakea sivunnimihaulla, laajalla sivunnimihaulla tai tekstihaulla.
Concert for Bangladesh

Concert for Bangladesh oli kahdesta konsertista koostunut hyväntekeväisyystapahtuma, jonka järjestivät George Harrison ja Ravi Shankar. Se pidettiin elokuun ensimmäisenä päivänä 1971 Madison Square Gardenissa, New Yorkissa. Yleisöä oli 40 000 ihmistä.
Konsertit tulot käytettiin silloisen Itä-Pakistanin alueelta - nykyiseltä nimeltään Bangladesh -  pakolaisiksi lähteneiden auttamiseen. Bangladeshin vapaussodan aiheuttama pakolaisongelma oli pahentunut pyörremyrsky Bholan aiheutettua rankkasateita ja tulvia itsenäistymiseen pyrkivällä alueella.
Konsertissa esiintyivät Harrisonin ja Shankarin lisäksi muun muassa Ringo Starr, Bob Dylan, Eric Clapton, Billy Preston ja Leon Russell. Ajatuksena oli myös koota The Beatles uudelleen yhteen konserttia varten, mutta lähinnä John Lennonin ja Paul McCartneyn vastustuksesta tämä ei toteutunut. Harrison myös vastusti Yoko Onon esiintymistä konserteissa, mikä taas oli Lennonin ehto osallistumiselleen.
Konserteista julkaistiin livealbumi vuoden 1972 vaihteessa ja elokuva myöhemmin samana vuonna. Elokuva ilmestyi DVD-levynä 2005. Tapahtuman tuotto oli 243 418,51 USA:n dollaria, joka lahjoitettiin UNICEFille, kuten myös filmien ja levyn tuotto myöhemmin.
Cristóbal Colón (1887)

| Cristóbal Colón |
| --- | --- |


Aluksen vaiheet
Rakentaja:  Arsenal de la Carraca, Cadiz
Laskettu vesille:  1887
Palveluskäyttöön:  1888 tai 1889
Poistui palveluskäytöstä:  haaksirikkoutunut 29. syyskuuta 1895
Tekniset tiedot
Uppouma:  1 152 t
Pituus:  64,01 m
Leveys:  9,75 m
Syväys:  4,17 m
Koneteho:  1 500 ihp
Nopeus:  13 solmua
Miehistöä:  173
Aseistus
Aseistus:  4 × 12 cm tykkiä 4 × 76 mm tykkiä 1 × konekivääriä 2 × 356 mm torpedoputkea
Cristóbal Colón oli Espanjan laivaston vuonna 1887 vesillelaskettu Velasco-luokan risteilijä.
Valmistus

Alus tilattiin laivastontelakalta Cadizista. Alus laskettiin vesille vuonna 1887 ja se valmistui joko vuonna 1888 tai 1889.
Palvelus

Alus siirrettiin Karibialle ja haaksirikkoutui lähellä Pinar del Rio'a Kuuban rannikolla 29. syyskuuta 1895. Hurrikaani murskasi hylyn 1. lokakuuta.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Spanish cruiser Cristobal Colon (1887)
Käännös suomeksi
Chicago Cultural Center

Chicago Cultural Centerin julkisivua.
Chicago Cultural Center on Chicagossa sijaitseva taide- ja kulttuurikeskus. Rakennus toimi alun perin kirjastorakennuksena, kunnes se muutettiin nykyiseen käyttöönsä kaupungin kulttuuriasioista vastanneen Lois Weisbergin aloitteesta. Chicago Cultural Center oli ensimmäinen kunnallinen kulttuurikeskus Yhdysvalloissa, ja vuosittain siellä on yli 1 000 näyttelyä ja tapahtumaa eri taiteenaloilta. Rakennuksessa on myös Chicagon kaupungin virallinen vastaanottotila arvovieraille.
Crain’s Chicago Business -lehden mukaan Chicago Cultural Center oli 821 000 kävijällään Chicagon viidenneksi suosituin kulttuurilaitos vuonna 2007.
Aiheesta muualla

Kuvia tai muita tiedostoja aiheesta Chicago Cultural Center Wikimedia Commonsissa
Chicago Cultural Centerin kotisivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chicago Cultural Center
Käännös suomeksi
Concepciónin maanjäristys 1570

| Concepciónin maanjäristys 1570 |
| --- | --- |
Päivämäärä:  8. helmikuuta 1570
Episentrumin sijainti:  Concepción
Maat, joihin vaikutukset ulottuivat:  Chile
Henkilövahingot:  ~ 2 000 kuollutta
Concepciónin maanjäristys tapahtui 8. helmikuuta 1570 aamuyöllä kello 9.00 Chilen Concepciónissa. Se oli voimakkuudeltaan 8,3 MS  ja intensiteettiä XI Mercallin asteikkolla.
Chicago Fire (täsmennyssivu)

Chicago Fire voi tarkoittaa seuraavia asioita:
Chicagon suuri palo (engl. Great Chicago Fire), vuonna 1871 lähes koko Chicagon tuhonnut tulipalo
Chicago Fire Department (CFD), Chicagon pelastuslaitos
Chicago Fire, yhdysvaltalainen televisiosarja
Urheilussa

Chicago Fire, yhdysvaltalainen MLG-sarjassa pelaava jalkapalloseura
Chicago Fire U-23, Chicago Firen farmiseura
Chicago Fire Juniors, Chicago Firen junioriseura
Chicago Fire, vuosina 1973–1975 WFL:ssä pelannut jalkapalloseura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chicago Fire”, voi hakea sivunnimihaulla, laajalla sivunnimihaulla tai tekstihaulla.